Potrivit unei ordonanțe de urgență care modifică Legea Educatiei si care a fost deja publicată în Monitorul Oficial, sesiunea specială de bacalaureat ar putea fi organizată în februarie-martie.

Adolescenţii ar urma sa dea examen, în această sesiune specială, doar la materia sau materiile la care nu au promovat în celelalte două sesiuni, cea din iunie-iulie și cea din septembrie. Meditaţiile gratuite ar putea începe în octombrie şi ar dura până în ianuarie.

În ordonanţa de urgenţă se mai spune şi că programele de studii universitare de doctorat se pot organiza și la forma de învățământ cu frecvență redusă, dar și că primarul care finanţează o unitate de învăţământ va face parte din consiliul de administraţie.